Nafarroako Parlamentuko Mahaiak, 2019ko otsailaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Guzmán Miguel Garmendia Pérez jaunak aurkeztutako galdera, kirol entitateek Taxoareko instalazioak erabiltzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Kultura, Kirol eta Gazteria Batzordean izapidetzea.

Iruñean, 2019ko otsailaren 18an

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioari atxikita dagoen Guzmán Garmendia jaunak, Legebiltzarreko Erregelamenduak ezarritakoaren babesean, honako galdera hau egiten du, Kultura, Kirol eta Gazteriako kontseilariak batzordean ahoz erantzun dezan:

2015eko irailaren 22an, Kultura, Kirol eta Gazteriako kontseilari Ana Herrerak agerraldia egin zuen Parlamentu honetako Kultura, Kirol eta Gazteria Batzordean, bere departamentuaren helburuak eta lan ildoak azaltzeko. Agerraldi hartan, Club Atlético Osasunari buruz kontseilariak aipatu zuen akordioak, arauak eta tasak jorratuko zituztela, beste kirol entitate batzuek Taxoareko instalazioak erabili ahal izan ditzaten.

Zertan da, Nafarroako Gobernuaren ustez, beste kirol entitate batzuek Taxoareko instalazioak erabili ahal izatea?

Iruñean, 2019ko otsailaren 14an

Foru parlamentaria: Guzmán Garmendia Pérez